Държавен вестник, бр. 15, 2013 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  15
Глава 6.8
6.8.2.3.3 както е изменено в ECE/TRANS/WP.15/204: 
Във вторият параграф след бележката, заменете „употребата и периодична проверка“ с „упо-
требата, периодична проверка и междинна проверка“. 
Част 7 
Глава 7.1 
7.1.3 Заменете „591 (статус от 01.01.1998 г., 2-ро издание)“ с „591(статус от 01.10.2007 г., 3-то 
издание)“, и заменете „592-4 (статус от 01.09.2004 г., 2-ро издание)“ с „592-4(статус от 01.05.2007 г., 
3-то издание)“. 
Част 8 
Глава 8.2 
Изменя се както следва 
„ГЛАВА 8.2
ИЗИСКВАНИЯ, КАСАЕЩИ ОБУЧЕНИЕТО НА ЕКИПАЖА НА ПРЕВОЗНОТО СРЕДСТВО
8.2.1 Обхват и общи изисквания по отношение обучението на водачите 
8.2.1.1 Водачите на превозни средства, превозващи опасни товари, трябва да притежават 
свидетелство, издадено от компетентния орган, удостоверяващ, че водачите са преминали курс 
на обучение и издържали изпит по специфичните изисквания, който трябва да се изпълняват 
по време на превоза на опасни стоки. 
8.2.1.2 Водачите на превозни средства, превозващи опасни товари трябва да преминат основен 
курс на обучение. Обучението трябва да бъде под формата на курс, одобрен от компетентния 
орган. Основната цел на курса е да запознае водачите за опасностите по време на превоза на 
опасни товари и да им предостави основна информация, необходима за свеждането до минимум 
на вероятността от инцидент, и ако се случи такъв, да им даде възможност да предприемат 
мерки, които може да се окажат необходими за собствената им сигурност и тази на обществото 
и околната среда, ограничавайки ефекта от инцидента. Това обучение, което включва инди-
видуални практически упражнения, ще послужи като база при обучение на всички категории 
водачи, като обхваща поне темите, определени в 8.2.2.3.2. Компетентният орган може да одобри 
основни курсове на обучение, ограничени за определени опасни товари, или за определен клас 
или класове. Такива ограничени основни курсове на обучение, не може да бъдат прилагани за 
водачи на превозни средства по 8.2.1.4.
8.2.1.3 Водачи на превозни средства или MEMU, превозващи опасни товари, неподвижно 
монтирани цистерни или демонтируеми цистерни с вместимост надвишаваща 1 m3, водачи на 
батерийни превозни средства с обща вместимост, надвишаваща 1 m3 и водачи на превозни 
средства или MEMU, превозващи опасни товари в контейнери-цистерни, преносими цистерни 
или MEGC с индивидуална вместимост надвишаваща 3 m3 на транспортна единица, трябва да 
присъстват на специализиран курс по обучение за превозване в цистерни, който обхваща поне 
темите, определени в 8.2.2.3.3. Компетентният орган може да одобри такива специализирани 
курсове на обучение за превоз в цистерни, ограничени за определени опасни товари или опре-
делен клас или класове. Такива специализирани курсове на обучение за превоз в цистерни не 
може да бъдат прилагани за водачи на превозни средства по 8.2.1.4.
8.2.1.4 Водачи на превозни средства, превозващи вещества или изделия от Клас 1, различни 
от вещества и изделия от Категория 1.4, съвместими групи S (виж допълнително изискване S1 
в Глава 8.5), водачи на MEMU, превозващи смесени товари от вещества или изделия от Клас 
1 и вещества от Клас 5.1 (виж 7.5.5.2.3) и водачи на превозни средства, превозващи определени 
радиоактивни материали (виж специални разпоредби S11 и S12 в глава 8.5) трябва да преминат 
специализирани курсове на обучение, обхващащи поне темите определени в 8.2.2.3.4 или 8.2.2.3.5.
8.2.1.5 Всички курсове на обучение, практически упражнения, изпити и ролята на компе-
тентните органи трябва да отговарят на разпоредбите на 8.2.2.
8.2.1.6 Всички свидетелства за обучение, отговарящи на изискванията на настоящия раздел 
и издадени в съответствие с 8.2.2.8 от компетентния орган на Договарящата страна трябва да 
бъдат признати в рамките на техният период на валидност от компетентните органи на другите 
Договарящи страни.
8.2.2 Специални изисквания, отнасящи се до обучението на водачите
8.2.2.1 Необходимите познания и умения трябва да се предадат чрез обучение, обхващащо 
теоретичните курсове и практически упражнения. Знанията трябва да бъдат проверени чрез 
изпит.
8.2.2.2 Учебното заведение трябва да осигури, че преподавателите имат добри познания и 
взимат под внимание скорошни изменения в нормативните актове и изисквания към обучени-
ето, отнасящи се до превоза на опасни товари. Обучението ще бъде с практическа насоченост.